CELEX: 32019D1575
Language: sl
Date: 2019-09-16 00:00:00
Title: Sklep Sveta (EU) 2019/1575 z dne 16. septembra 2019 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Bank Ċentrali ta' Malta/Central Bank of Malta

23.9.2019   
               
               
                  SL
               
               
                  Uradni list Evropske unije
               
               
                  L 243/4
               
            
         SKLEP SVETA (EU) 2019/1575
         z dne 16. septembra 2019
         o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Bank Ċentrali ta' Malta/Central Bank of Malta
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 25. julija 2019 Svetu Evropske unije o zunanjem revizorju centralne banke Bank Ċentrali ta' Malta/Central Bank of Malta (ECB/2019/24) (1),
         ob upoštevanju naslednjega:
         
                     (1)
                  
                  
                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in odobri Svet Evropske unije.
                  
               
                     (2)
                  
                  
                     Mandat zunanjega revizorja Bank Ċentrali ta' Malta/Central Bank of Malta, PricewaterhouseCoopers, je potekel po reviziji za poslovno leto 2018. Zaradi tega je treba imenovati zunanjega revizorja od poslovnega leta 2019.
                  
               
                     (3)
                  
                  
                     Bank Ċentrali ta' Malta/Central Bank of Malta je za svojega zunanjega revizorja za poslovna leta 2019 do 2025 izbrala družbo KPMG.
                  
               
                     (4)
                  
                  
                     Svet ECB je priporočil, da se družba KPMG imenuje za zunanjega revizorja Bank Ċentrali ta' Malta/Central Bank of Malta za poslovna leta 2019 do 2025.
                  
               
                     (5)
                  
                  
                     Glede na priporočilo Sveta ECB bi bilo treba Sklep Sveta 1999/70/ES (2) ustrezno spremeniti –
                  
               SPREJEL NASLEDNJI SKLEP:
         
            Člen 1
            V členu 1 Sklepa 1999/70/ES se odstavek 15 nadomesti z naslednjim:
            
               
                  „15.   KPMG se odobri kot zunanji revizor za Bank Ċentrali ta' Malta/Central Bank of Malta za poslovna leta 2019 do 2025.“
               
            
         
         
            Člen 2
            Ta sklep začne učinkovati z dnem uradne obvestitve.
         
         
            Člen 3
            Ta sklep je naslovljen na Evropsko centralno banko.
         
         
            V Bruslju, 16. septembra 2019
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  UL C 283, 21.8.2019, str. 1.
         
            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).